Diari Oficial de la Generalitat Valenciana


Sumari del DOGV 4306, del 02-08-2002 (2002/7467)

RESOLUCIÓ de 10 de juny de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General d'Ordenació Urbana en la zona El Port del municipi de Teulada (Alacant).
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7467


Data del document
:   10-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Teulada
    * pla d'urbanisme

RESOLUCIÓ de 10 de juny de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General d'Ordenació Urbana en la zona El Port del municipi de Teulada (Alacant). [2002/M7467]
  
Vist l'expedient relatiu a la modificació puntual del Pla General d'Ordenació Urbana en la zona El Port del municipi de Teulada (Alacant) i de conformitat amb els següents
  
Antecedents de fet
  
1. L'Ajuntament de Teulada, en la sessió plenària de 10 d'abril de 1996, va aprovar provisionalment la modificació puntual El Port, després de complir els tràmits d'exposició pública, mitjançant anuncis publicats en el Diari Oficial de la Generalitat Valenciana d'1 de març de 1996 i en un diari no oficial de difusió provincial el 6 de febrer de 1996. No es van presentar al·legacions.
  
2. La documentació està integrada per memòria informativa i justificativa i estudis complementaris, plans d'informació i plans d'ordenació.
  
3. La Comissió Territorial d'Urbanisme d'Alacant, en la sessió realitzada el dia 8 d'octubre de 1996, va adoptar l'acord de suspendre l'aprovació definitiva de l'expedient fins que s'aportara documentació que justificara els punts assenyalats en les consideracions tecnicojurídiques 2a i 3a de l'acord esmentat.
  
4. La Comissió Territorial d'Urbanisme d'Alacant, en la sessió celebrada el dia 23 de juliol de 2001, aportada nova documentació, va acordar informar favorablement sobre la modificació puntual del Pla General en la zona El Port del municipi de Teulada (Alacant), però supeditar la seua remissió al conseller d'Obres Públiques, Urbanisme i Transports fins que s'esmene l'observació de la consideració tecnicojurídica segona del dit acord, respecte a la correcció de la memòria.
  
Amb data 17 de març de 2002, els serveis tècnics emeten l'informe següent:
  
«Examinada la documentació aportada per l'Ajuntament de Teulada amb data 2 de març de 2002, (reg. entrada núm. 1210) en relació amb l'expedient dalt referenciat, el tècnic que subscriu estima que esta s'ajusta al que disposa l'acord de la Comissió Territorial d'Urbanisme de 23 de juliol de 2001, per la qual cosa es pot donar per complit el citat acord».
  
5. El director general d'Urbanisme i Ordenació Territorial, amb data 17 d'abril de 2002, tenint en compte la documentació tramesa per l'Ajuntament de Teulada, i previ informe dels serveis territorials d'Alacant, va dictar resolució per la qual va considerar complit l'Acord de la Comissió Territorial d'Urbanisme d'Alacant, de 23 de juliol de 2001, i va ordenar la remissió de l'expedient al conseller d'Obres Públiques, Urbanisme i Transports, per a la seua aprovació definitiva.
  
6. Amb data 7 de juny de 2002, el conseller d'Obres Públiques, Urbanisme i Transports va emetre dictamen, en què informa favorablement sobre la modificació puntual del Pla General en la zona El Port del municipi de Teulada (Alacant) als efectes del que disposa l'article 55.6 de la LRAU.
  
Fonaments de dret
  
1. La tramitació ha sigut correcta d'acord amb el que establixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora d'Activitat Urbanística (en avant LRAU), atés l'abast de la modificació proposada, i s'ha procedit al tràmit de concert previ amb este organisme, que va ser objecte d'informe en la Comissió Informativa d'Urbanisme de 10 de novembre de 1995.
  
2. La documentació s'estima, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU.
  
3. Quant al fons de l'assumpte, el present expedient pretén la modificació del disseny d'un tram de la xarxa viària de segon ordre del Pla General, comprés entre el camí de la Viuda i el carrer del Port de Sóller, dins del sòl urbà corresponent a la partida del Port.
  
Es justifica en la necessitat d'adaptar el planejament a les noves circumstàncies, d'acord amb la nova situació creada i a la realitat urbanística existent, per la impossibilitat material d'executar el viari original projectat «ja que s'ha construït un grup d'habitatges unifamiliars adossats sobre part dels terrenys destinats a l'esmentat carrer que han obstruït totalment la connexió prevista»: «Com a conseqüència directa d'esta situació una zona de sòl urbà, de 7.768 m2 de superfície, ha quedat rodejada per edificacions en quasi tot el seu perímetre a excepció del seu costat est, que dóna façana al Camí de la Viuda».
  
Com a conseqüència de la proposta es mantenen sense alteració les respectives superfícies d'edificació privada i de viari.
  
En relació amb la possible legalització d'actuacions irregulars, als efectes del que disposa l'article 55.6 de la Llei 6/94, en l'acord d'exposició pública es diu que «en realitat es tracta d'edificacions existents amb anterioritat a l'actual Pla General i apareixen les edificacions en la cartografia actualitzada de 1981» així com en els plànols de la revisió cadastral de 1984, i s'aporta informe jurídic municipal on s'indica textualment que «el projecte de cinc (en la realitat quatre) bungalous correspon a l'expedient municipal d'obra major número 167/1983, instat pel senyor Hans Peter Wolf, no té llicència municipal expressa sense que puga assegurar-se documentalment les circumstàncies de tal situació, no es pot demostrar documentalment la seua situació regular».
  
4. La proposta és correcta des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establits en l'article 40 de la Llei 6/1994, de 15 de novembre, Reguladora de l'Activitat Urbanística.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i en estos casos l'administració té àmplia llibertat per a elegir, entre les alternatives possibles, la forma en què el territori ha de quedar ordenat.
  
Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser realitzada per l'Ajuntament, des de la representació que li conferix la seua legitimació democràtica.
  
La LRAU arreplega esta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat. Com s'indica en el preàmbul de la LRAU, esta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran considerar l'oportunitat de les iniciatives urbanístiques que se li plantegen.
  
5. En aplicació de l'article 55.6 LRAU, i atés que la present modificació comporta legalització d'actuacions urbanístiques irregulars, consta en l'expedient dictamen favorable del conseller d'Obres Públiques, Urbanisme i Transports.
  
6. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i de conformitat amb la Comissió Territorial d'Urbanisme d'Alacant, resolc:
  
Aprovar definitivament la modificació puntual del Pla General d'Ordenació Urbana en la zona El Port del municipi de Teulada (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que s'estime oportú.